
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Βιβλία και Έντυπα για τις δημοτικές και κοινοτικές ε¬ 
κλογές καθώς και τις εκλογές νομαρχιακής αυτοδι¬ 


οίκησης . 1 

Ανανέωση θητείας Επιθεωρητή Δημοσίων Έργων. 2 

Μετονομασίατου Ι.Ε.Κ Κορίνθου. 3 

Αναπροσαρμογή κατωτάτου ορίου σύνταξης του Τα¬ 
μείου Αρωγής Υπαλλήλων Υπουργείου Βιομηχα¬ 
νίας. 4 


Καθορισμός ύψους ετήσιας εισφοράς από τον πόρο 
του αγγελιοσήμου για τους Κλάδους των Ανταπο¬ 
κριτών Ξένου Τύπου και των Φωτοειδησεογράφων 5 
Ίδρυση Επαγγελματικής Σχολής Διασωστών (Πληρω¬ 
μάτων Ασθενοφόρων) του Εθνικού Κέντρου Άμε¬ 
σης Βοήθειας (ΕΚΑΒ) και εγκρίσεως του Οργανι¬ 
σμού Λειτουργίας της.. 6 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθμ. 33152 (1) 

Βιβλία και Έντυπα για τις δημοτικές και κοινοτικές εκλο¬ 
γές καθώς και τις εκλογές νομαρχιακής αυτοδιοίκη¬ 
σης. 

Ο ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 54 του Π.Δ. 92/1994, όπως 
τροποποιήθηκε με την παρ. 24 του άρθρου 5 του Ν. 
2623/1998. 

2. Την ανάγκη ενοποίησης ορισμένων βιβλίων και εντύ¬ 
πων, δεδομένου ότι τα βιβλία και έντυπα που χρησιμοποι¬ 
ούντο μέχρι τώρα στις εκλογές δεν εξυπηρετούν πλήρως 
τις ανάγκες αυτών. 

3. Το γεγονός ότι από την απόφαση αυτή δεν προκαλεί- 
ται δαπάνη, αποφασίζουμε: 

1. Τα τηρούμενα βιβλία και έντυπα για την ανάδειξη των 
αιρετών αρχών της Νομαρχιακής Αυτοδιοίκησης και των 
δημοτικών - κοινοτικών εκλογών, είναι τα εξής: 

α. Βιβλίο Πράξεων Εφορευτικής Επιτροπής για τις ε¬ 
κλογές της νομαρχιακής αυτοδιοίκησης. 


β. Βιβλίο Πράξεων Εφορευτικής Επιτροπής για δήμους 
με πληθυσμό άνω των 150.000 κατοίκων, δηλαδή Αθηναί¬ 
ων, Πειραιώς, Θεσ/νίκης και Πατρέων. 

γ. Βιβλίο Πράξεων Εφορευτικής Επιτροπής για δήμους 
με πληθυσμό μέχρι 150.000 κατοίκους. 

δ. Βιβλίο Πράξεων Εφορευτικής Επιτροπής για Κοινό¬ 
τητες με ένα εκλογικό τμήμα και πάνω από πέντε (5) ε¬ 
κλογικά τμήματα. 

Τα οποία θα περιέχουν: 

- Πρακτικό Νο 1 

- Πρακτικό Νο2 

- Βιβλίο διαλογής ψήφων υπέρ συνδυασμών 

- Βιβλίο διαλογής ψήφων υπέρ υποψηφίων 

ε. Βιβλίο Πρωτοκόλλου ψηφοφορίας για τις εκλογές 
της Νομαρχιακής Αυτοδιοίκησης και τις Δημοτικές - Κοι¬ 
νοτικές Εκλογές. 

στ. Κοινό πρακτικό (για δήμουςκαι κοινότητες που έ¬ 
χουν από δύο (2) έως πέντε (5) εκλογικά τμήματα). 

2. Καταργείται η κατάσταση μη ψηφισάντων εκλογέων. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 28 Σεπτεμβρίου 1998 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 

-φ- 

Αριθ.οικ/311 (2) 

Ανανέωση θητείας Επιθεωρητή Δημοσίων Έργων 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 22 και ειδικότερα της πα- 
ραγράφο3του Ν. 1418/84 (ΦΕΚΆ23). 

2. Την απόφαση 154/1.8.95 (ΦΕΚ 706Β/10.8.95) με την 
οποία ανατέθηκαν καθήκοντα Επιθεωρητή Δημοσίων Έρ¬ 
γων μετριετή θητεία στον Κυριάκο Καρπούζο, Υποστρά¬ 
τηγο (ΜΧ) - Πολ. Μηχανικό του Υπουργείου Εθνικής Άμυ¬ 
νας. 

3. Το έγγραφο Φ.415.311/30/173377/Σ. 3839/2.8.98του 
Υπουργείου Εθνικής Άμυνας, αποφασίζουμε: 

Ανανεώνουμε τη θητεία του Επιθεωρητή Δημοσίων Έρ¬ 
γων Κυριάκου Καρπούζου Υποστράτηγου (ΜΧ) - Πολ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Μηχ/κού του Υπουργείου Εθνικής Άμυνας για το χρονικό 
διάστημα από τότε που έληξε και μέχρι 31.12.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 1998 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
--♦- 

Αριθ. Ζ/18557 (3) 

Μετονομασίατου Ι.Ε.Κ Κορίνθου 

Ο ΥΠΟΥΡΓΟΣ 
ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τον Νόμο 2009/92 και την, υπ’ αριθ. 121/92, Απόφαση 
ΥΠ. Ε. Π. Θ., όπως τροποποιήθηκε συμπλη ρώθηκε και ισχύει. 

β) Την υπ’ αριθ. Ε/9689/97, Κοινή Υπουργική Απόφαση 
(ΦΕΚ528τ.Β) περί ίδρυσης νέων Ι.Ε.Κ. 

γ) Τηνστέγασητου Ι.Ε.Κ. Κορίνθου σε κτίριο του Δήμου 
Λουτρακιού. 

δ) Την υπ’ αριθ. 30/11.9.1998, Απόφαση του Δ.Σ. του 
Ο.Ε.Ε.Κ., θέμα 4α, αποφασίζουμε: 

Την μετονομασίατου Ι.Ε.Κ. Κορίνθου σε Ι.Ε.Κ. Κορίνθου 
- Λουτρακιού λόγω της τελικής στέγασής του, στην εν λό¬ 
γω περιοχή. 

Δεν προκαλείται δαπάνη. 

Η απόφάση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1998 

ΟΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 
-♦- 

Αριθ. 147/1399 (4) 

Αναπροσαρμογή κατωτάτου ορίου σύνταξης του Τα¬ 
μείου Αρωγής Υπαλλήλων Υπουργείου Βιομηχανίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α 165) σε συνδυασμό με τις διατάξεις της παρ. 6 
του άρθρου 8του Ν. 2335/1995. 

2. Τις διατάξεις των άρθρων 23 παρ. 1 στοιχ. ιε και 24 
παρ. 1 και παρ. 2 στοιχ. γ, 26 παρ. 1 και 27 παρ. 1 στοιχ. δ 
του Ν. 1558/85 (Α 137) καθώς και το Π.Δ/γμα 372/1995 (Α 
201 ). 

3. Τις διατάξεις του άρθρου 29Ατου Ν. 1558/85 (Α 137) 
όπωςπροσετέθη με το άρθρο 27 του Ν. 2081/1992 (Α 154) 
και στη συνέχεια όπως αντικαστάθηκαν με τις διατάξεις 
του άρθρου 1 του Ν. 2469/97 (Α38). 

4. Την αριθ. 80078/4.10.96 απόφαση του Πρωθυπουρ¬ 
γού και του Υπουργού Εργασίας και Κοινωνικών Ασφαλί¬ 
σεων «Ανάθεση αρμοδιοτήτων στους Υφυπουργούς Ερ¬ 
γασίας και Κοιν. Ασφαλίσεων» (Β 924). 

5. Το γεγονός ότι, από τις διατάξεις της απόφασης προ- 
καλείται δαπάνη σε βάρος του προϋπολογισμού του Τα¬ 
μείου Αρωγής Υπαλλήλων Υπουργείου Βιομηχανίας ύ¬ 
ψους 150.000 δρχ. περίπου για το τρέχον οικονομικό έ¬ 


τος, για την οποία έχει εγγράφει πίστωση στον ΚΑΕ 0621 
και η οποία στα επόμενα πέντε χρόνια θα καλύπτεται από 
τα έσοδα του Ταμείου και θα βαρύνει ανάλογα τον παρα¬ 
πάνω κωδικό. 

6. Τηναριθμ. 6749/121/26.2.98 απόφαση του Υπουργού 
Εθνικής Οικονομίας σχετικά με την πολιτική που θα ακο¬ 
λουθηθεί κατά το 1998 για την αύξηση των συντάξεων και 
των εφάπαξ παροχών που χορηγούνται από τους φορείς 
κοινωνικής ασφάλισης και το Δημόσιο. 

7. Την από 16.6.98 οικονομική έκθεση της Δ/νσης Ανα- 
λογιστικών μελετών της ΓΓΚΑ. 

8. Την γνώμη του Δ.Σ. του Ταμείου Αρωγής Υπαλλήλων 
Υπουργείου Βιομηχανίας που διατυπώθηκε στην αριθμ. 
917/13.1.98 συνεδρίασή του. 

9. Την γνωμοδότηση του Συμβουλίου Κοινωνικής Α¬ 
σφάλειας που διατυπώθηκε στην αριθ. 40η/29.7.98 συνε¬ 
δρίασή του, της ΚΘ περιόδου, αποφασίζουμε: 

Από 1.1.98 το κατώτατο όριο σύνταξης που χορηγεί το 
Ταμείο Αρωγής Υπαλλήλων Υπουργείου Βιομηχανίας 
στους λόγω γήρατος ή αναπηρίας συνταξιούχους, καθώς 
και στους δικαιοδόχους αυτών, αυξάνεται από 8.555 δρχ, 
σε 9.000 δρχ. ανεξάρτημα από τον χρόνο έναρξης του συ- 
νταξιοδοτικού δικαιώματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1998 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

-♦- 

Αριθ. Φ.54/1589 (5) 

Καθορισμός ύψους ετήσιας εισφοράς από τον πόρο του 
αγγελιοσήμου για τους Κλάδους των Ανταποκριτών 
Ξένου Τύπου και των Φωτοειδησεογράφων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Της περ. β του τέταρτου εδαφίου της παρ. 5 του άρ¬ 
θρου 2 του Ν. 2335/1995 (Α' 185). 

β) Της 80078/4.10.1996 απόφασης του Πρωθυπουργού 
και του Υπουργού Εργασίας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων» (Β' 924). 

2. Την απόφαση του Δ.Σ. του ΤΑΙΣΥΤ που λήφθηκε στην 
από 17.10.1997 (Σ. 54/97) συνεδρίασή του. 

3. Το γεγονός ότι από την παρούσα απόφαση θα προ- 
κληθεί μείωση των εσόδων των Κλάδων Κύριας Ασφάλι¬ 
σης Φωτοειδησεογράφων και Ανταποκριτών Ξένου Τύ¬ 
που κατά 240.325.000 και 79.850.000 δρχ. αντίστοιχα και 
αύξηση των εσόδων του Κλάδου Ασθένειας του Ταμείου 
κατά 320.175.000 δρχ., αποφασίζουμε: 

Άρθρο μόνο 

Οι Κλάδοι των Ανταποκριτών Ξένου Τύπου και των Φω- 
τοειδησεογράφων αποδίδουν, στον Κλάδο Ασθένειας 
του ΤΑΙΣΥΤ, ετήσια εισφορά ύψους 8% και 12% αντίστοι¬ 
χα, για τα έτη 1996,1997 και 1998, από τον πόρο του αγ- 
γελιοσήμουπουπροβλέπεταιαπότηνπαρ. 2 του άρθρου 
15 του Ν. 1866/6.10.1989 (Α' 222). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 1998 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-♦- 

Αριθ. Α5/4937 (6) 

Περί Ιδρύσεως Επαγγελματικής Σχολής Διασωστών 
(Πληρωμάτων Ασθενοφόρων ) του Εθνικού Κέντρου 
Άμεσης Βοήθειας (ΕΚΑΒ) και εγκρίσεως του Οργανι¬ 
σμού Λειτουργίας της». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 
α. του Ν. 1579/85 άρθρο 7 
β. του Ν. 2345/95 άρθ. 7 παρ. 2 
γ. Την υπ. αριθμ. 1107147/1239/0006/96 απόφαση για 
ανάθεση αρμοδιοτήτων στον Υφυπουργό Οικονομικών, 
δ. Την απόφαση του ΔΣ του ΕΚΑΒ με αρ. 12/8.5.97 
ε. Τις διατάξεις του αρθρ. 27 του Ν. 2081/92 (ΦΕΚ 154 
Α) με τις οποίες προστέθηκε στο Ν. 1558/85 νέο αρθρ. 
29Α όπως τροποποιήθηκε με το αρθρ. 1 του Ν. 2469/97. 

στ. Τις διατάξεις του άρθρου 3 του Ν. 2362/95, αποφα¬ 
σίζουμε: 

ΚΕΦΑΛΑΙΟ Ά 
ΙΔΡΥΣΗ-ΣΚΟΠΟΣ 

Άρθρο 1 

Ιδρύεται στο ΕΚΑΒ Επαγγελματική Σχολή Διασωστών 
(Πληρωμάτων Ασθενοφόρων) διετούς φοιτήσεως, σύμφω¬ 
να με τις διατάξεις του Ν. 2345/95 άρθρο 7 παρ. 2, σκοπός 
της οποίας θα είναι η εκπαίδευση σε θέματα παροχής πρώ¬ 
των βοηθειών και επείγουσας προνοσοκομειακής ιατρικής. 

Άρθρο 2 

Έδρα της Σχολής είναι η έδρατης Κεντρικής Υπηρεσίας 
του ΕΚΑΒ. 

Άρθρο 3 

Ως τίτλος της Σχολής ορίζεται « Επαγγελματική Σχολή 
Διασωστών (Πληρωμάτων Ασθενοφόρων), (ΕΠΑ. Σ.Δ.Ι.)». 

Άρθρο 4 

Σφραγίδα 

Η σφραγίδα έχει διάμετρο 34 μμ. στο Κέντρο έχει το σή¬ 
μα του ΕΚΑΒ και Περιφερειακά αναγράφει με κεφαλαία 
γράμματα : ΥΠΟΥΡΓΕΙΟ ΥΓΕΙΑΣ ΠΡΟΝΟΙΑΣ ΕΠΑΓΓΕΛ¬ 
ΜΑΤΙΚΗ ΣΧΟΛΗ ΔΙΑΣΩΣΤΩΝ ΕΚΑΒ (έδρα σχολής). 

Άρθρο 5 

Στους αποφοίτους της Σχολής και μετά από επιτυχείς ε¬ 
ξετάσεις παρέχεται πτυχίο το οποίο τους παρέχει το δι¬ 
καίωμα να ασκήσουν το έργο του Διασώστη. 

Ειδικότερα οι απόφοιτοι της Σχολής Διασωστών πρέπει 
να είναι σε θέση: 

α) Να παρέχουν άμεση και αποτελεσματική Προνοσο- 
κομειακή Φροντίδα στον τόπο του συμβάντος σε άτομα 
που ευρίσκεται υπό απειλή η υγεία τους ή τίθεται σε κίν¬ 
δυνο η ζωή τους. 

β) Να μεταφέρουν με ασφάλεια και ταχύτητα τον πά- 
σχοντα κάτω από συνθήκες συνεχούς υποστήριξης των 
ζωτικών λειτουργιών, τηρούμενων πάντοτε των κανόνων 


οδικής συμπεριφοράς και να είναι επίσης ικανοί να συμ¬ 
μετέχουν σε μεταφορές ασθενών και με άλλα μέσα (ενα¬ 
έρια, θαλάσσια). 

γ) Να δύνανται να αξιολογούν τη βαρύτητα του πάσχο- 
ντα στο επίπεδο των γνώσεων που διαθέτουν είτε οτοντό¬ 
πο του συμβάντος είτε ως δέκτες πληροφοριών στο Συ¬ 
ντονιστικό Κέντρο ώστε να προβαίνουν στις σωστές και 
γρήγορες ενέργειες για την περαιτέρω διαχείρησή του . 

δ) Να γνωρίζουν τις βασικές αρχές τηλεπικοινωνίας ώ¬ 
στε να παρέχουν τις κατάλληλες πληροφορίες στο Συ¬ 
ντονιστικό Κέντρο ή σε άλλες εμπλεκόμενες αρχές και υ¬ 
πηρεσίες όταν οι συνθήκες το επιβάλλουν. 

ΚΕΦΑΛΑΙΟ Β' 

ΔΙΑΡΘΡΩΣΗ ΤΗΣ ΣΧΟΛΗΣ 
Άρθρο 1 

α) Εκτός απάτην ΑθήναπουείναιηέδρατηςΣχολής, με 
απόφαση του Δ.Σ. του ΕΚΑΒ, Παραρτήματα της Σχολής 
μπορούν να λειτουργούν στις έδρες των Παραρτημάτων 
του ΕΚΑΒ. 

Στο πρώτο στάδιο θα λειτουργήσει η σχολή στην έδρα 
του ΕΚΑΒ στην Αθήνα και ένα Παράρτημα της Σχολής στο 
Παράρτημα ΕΚΑΒ Θεσσαλονίκης. 

β) Οι υπηρεσίες της Σχολής αποτελούν Δ/νση συγκρο¬ 
τούμενη, όπως παρακάτω: 

1. Στην Έδρα της Σχολής: 

1.1. Τμήμα Σπουδών 

1.2. Τμήμα Διοικητικής Υποστήριξης (Η Δ/κή Υποστήρι¬ 
ξη της Σχολής παρέχεται από το Τμήμα Εκπαίδευσης) 

2. Παραρτήματα της Σχολής : 

2.1. Τμήμα Σπουδών 

2.2. Γραφείο Διοικητικής Υποστήριξης (Η Διοικητική Υ¬ 
ποστήριξη της Σχολής παρέχεται από το Γ ραφείο Εκπαί¬ 
δευσης του Παραρτήματος) 

Άρθρο 2 

Παραρτήματα της Σχολής 

Τα Παραρτήματα της Σχολής (Π.Σ.) λειτουργούν στις έ¬ 
δρες των Παραρτημάτων του ΕΚΑΒ όπως ορίζεται στο 
Κεφ. Β' άρθρο 1 του παρόντος υπό την άμεση εποπτεία 
του Διευθυντή του Παραρτήματος. 

Άρθρο 3 

Οι σπουδαστές του αυτού έτους σπουδών συγκροτού¬ 
νται σε τμήματα, τόσο στην έδρα της Σχολής όσο και στα 
Παραρτήματα αυτής. 

Ο αριθμός των σπουδαστών ανά τμήμα δεν μπορεί να υ¬ 
περβαίνει τους 30 για τα μαθήματα που πραγματοποιού¬ 
νται στην αίθουσα διδασκαλίας και τους 15 για τα μαθή¬ 
ματα που πραγματοποιούνται στα εργαστήρια. 

Σε εξαιρετικές περιπτώσεις τα όρια αυτά μπορεί να αυ¬ 
ξάνονται. 

ΚΕΦΑΛΑΙΟ Γ 

ΚΕΝΤΡΙΚΗ ΥΠΗΡΕΣΙΑ 
Άρθρο 1 
Διοίκηση 

α) Η Σχολή διοικείται από το Διοικητικό Συμβούλιο του 
Εθνικού Κέντρου Άμεσης Βοήθειας. 

β) Το Δ.Σ. έχει τις εξής αρμοδιότητες αναφορικά με την 
οργάνωση και λειτουργία της Σχολής. 

βΐ) Συντάσσει και υποβάλλει προς έγκριση τον Οργανι¬ 
σμό και τον Κανονισμό της Σχολής, όπως και κάθε τροπο¬ 
ποίηση ή συμπλήρωση αυτών στο Υπουργείο Υγείας Πρό¬ 
νοιας και μετά από εισήγηση της Δ/νσης της Σχολής. 

β2) Αποφασίζει για κάθε θέμα που αφορά την κατάστα¬ 
ση του προσωπικού της Σχολής και ασκεί την πειθαρχική 
εξουσία επ' αυτού, σύμφωνα με τις διατάξεις του Π.Δ. 
611/77 και τις εκάστοτε κείμενες διάταξεις. 

β3) Το Δ.Σ. του ΕΚΑΒ αποφασίζει για τον αριθμό των μα¬ 
θητών που θα εισαχθούν στη Σχολή κάθε σχολικό έτος, 
καθώς και την ποσόστωση ανά παράρτημα ΕΚΑΒ, σύμ¬ 
φωνα με τις ανάγκες και την ανάπτυξη του ΕΚΑΒ. 

γ) Στις συνεδριάσεις του Διοικητικού Συμβουλίου παρί- 
σταται ο Διευθυντής της Σχολής άνευ ψήφου και εισηγεί- 
ται για τα θέματα που αφορούν τη Σχολή. 

Εάν ο Διευθυντής της Σχολής κρίνει ότι ο Προϊστ. Τμή¬ 
ματος Σπουδών ενός Παραρτήματος της Σχολής είναι κα¬ 
ταλληλότερος για την εισήγηση θεμάτων του οικείου Πα¬ 
ραρτήματος τότε με έγγραφο αιτείται από το Δ.Σ. όπως 
παρίαταται και ο Προϊστ. Τμημ. Σπουδών του οικείου Πα¬ 
ραρτήματος για την εισήγηση των αναφερομένων στην 
αίτηση θεμάτων. 

δ) Οι περί της Σχολής αποφάσεις του Διοικητικού Συμ¬ 
βουλίου ανακοινώνονται στο Διευθυντή της Σχολής δια 
κοινοποιήσεως αποσπάσματος των σχετικών πρακτικών 
και είναι άμεσα εκτελεστές. 

Άρθρο 2 

Επιστημονικό Συμβούλιο 

Το Επιστημονικό Συμβούλιο του ΕΚΑΒ παρέχει επιστη¬ 
μονική και τεχνοκρατική υποστήριξη προς τη Διεύθυνση 
της Σχολής σε ότι αφορά την εκπλήρωση του εκπαιδευτι¬ 
κού της έργου . Για το σκοπό αυτό: 

α) Χαράσσει τις γενικές κατευθυντήριες γραμμές της 
διδακτέας ύλης και δίνει ερμηνεία για το ύφος και το επί¬ 
πεδο της διδασκαλίας, προσαρμόζοντας αυτό στο έργο 
που καλούνται να επιτελέσουν οι αποφοιτούντες από τη 
Σχολή, ανάλογα με τις ανάγκες της Ελληνικής κοινωνίας 
και του Ευρωπαϊκού χώρου γενικότερα. 

β) Παρακολουθεί τις επιστημονικές και τεχνολογικές ε¬ 
ξελίξεις στο Διεθνή χώρο που έχουν σχέση με την Επεί¬ 
γουσα Προνοσοκομειακή Ιατρική (Ε.Π.Ι.) και προβαίνει 
στις αναγκαίες εισηγήσεις προσαρμογής του αντικειμέ¬ 
νου διδασκαλίας ώστε οι αποφοιτώντες να είναι ενήμεροι 
και άμεσα ικανοί για την εφαρμογή τους. 

γ) Παρακολουθεί και μελετάτις δραστηριότητες που υ- 
φίστανται στον Ελληνικό χώρο (γεωγραφικές ιδιαιτερό¬ 
τητες που υπαγορεύουν ιδιαίτερους τρόπους περισυλ¬ 
λογής και μεταφοράς των πασχόντων, διοικητικές, νομι¬ 
κές ή μεταβολές της υγειονομικής οργάνωσης ) και 
εισηγείται εκάστοτε ανάλογη προσαρμογή του προ¬ 
γράμματος εκπαίδευσης, για την επιτυχέστερη εξάσκη¬ 
ση της Ε.Π.Ι. 

δ) Διεξέρχεται θέματα που παραπέμπονται από τη Δι¬ 
εύθυνση της Σχολής για μελέτη, τα οποία έχουν σχέση με 
το γνωστικό αντικείμενο που διδάσκεται και δίνει την πρέ¬ 
πουσα ερμηνεία εφόσον δεν συνάγεται γι αυτά σαφής α¬ 
ντίληψη από την κείμενη νομοθεσία, από τον οργανισμό 
και τον εσωτερικό κανονισμό λειτουργίας της Σχολής. 

ε) Διεξέρχεται θέματα που παραπέμπονται προς μελέτη 
από το Δ.Σ. του ΕΚΑΒ που έχουν σχέση με τη γενικότερη 
Κρατική Υγειονομική πολιτική και το εκπαιδευτικό πρό- 
γραμματης Σχολής και εισηγείται τις ενδεδειγμένες λύσεις. 

στ) Ενημερώνεται και συζητεί κατά τακτά διαστήματα με 
τη Διεύθυνση της Σχολής για την εξέλιξη του προγράμμα¬ 
τος απάτην επιστημονική και τεχνική άποψη και εισηγείται 
μέτρα προς το Δ.Σ. για τον ποιοτικό έλεγχό του. 


Άρθρο 3 
Διεύθυνση 

Όργανα Διεύθυνσης της Σχολής είναι το Επιστημονικό 
Συμβούλιο του ΕΚΑΒ, ο Διευθυντής της Σχολής και ο Σύλ¬ 
λογος Καθηγητών και αντίστοιχα οι Προϊστάμενοι και ο 
Σύλλογος Καθηγητών όπου λειτουργούν Παραρτήματα 
της Σχολής (Π.Σ.). 

Ο Διευθυντής και οι Προϊστάμενοι και ο Σύλλογος Κα- 
θηγητών έχουν εκπαιδευτικά καθήκοντα. 

Άρθρο 4 

Σύλλογος καθηγητών - αρμοδιότητες 

1. Ο Σύλλογος Καθηγητών απαρτίζεται από τους διδά¬ 
σκοντες στη Σχολή, γιατρούς και Νοσηλευτές. Οι λοιποί 
διδάσκοντες μετέχουν στο Σύλλογο όταν στις συνεδριά¬ 
σεις του εξετάζονται θέματα αρμοδιότητάς τους. Ο Σύλ¬ 
λογος αποτελεί θεσμικό όργανο για την καλύτερη εφαρ¬ 
μογή της εκπαίδευσης και την καλύτερη λειτουργία της 
Σχολής. 

2. Στην αρμοδιότητα του Συλλόγου των καθηγητών α¬ 
νήκει κάθε θέμα που αναφέρεται στην εφαρμογή των ε¬ 
γκεκριμένων προγραμμάτων θεωρητικής εκπαίδευσης 
και πρακτικής άσκησης των σπουδαστών και γενικά η ευ¬ 
θύνη για την εύρρυθμη λειτουργία της Σχολής. Προς το 
σκοπό αυτό: 

2.1. Στην πρώτη τακτική συνεδρίαση (κάθε χρόνο) απο¬ 
φασίζει για την ανάθεση της διδασκαλίας των μαθημάτων 
μεταξύ των μελών του. 

2.2. Επιμελείται κατά έτος την κατάστρωση και εφαρ¬ 
μογή του ωρολογίου και αναλυτικού προγράμματος 
σπουδών. 

2.3. Επιμελείται της οργάνωσης της συλλογικότητας 
της ζωής των σπουδαστών. 

2.4. Ελέγχει την ευκοσμία και την καθαριότητα των δι¬ 
δακτικών χώρων. 

2.5. Ελέγχει την τακτική προσέλευση των σπουδαστών 
στα θεωρητικά και πρακτικά μαθήματα. 

2.6. Επιβάλλει στους σπουδαστές τις προβλεπέμενες α¬ 
πό τις ισχύουσες διατάξεις ποινές και στο τέλος του δι¬ 
δακτικού έτους, αποφασίζει για τον χαρακτηρισμό της 
διαγωγής τους, τεκμηριώνοντας τις αποφάσεις του με 
στοιχεία συγκεκριμένα και οπωσδήποτε αιτιολογημένα. 

2.7. Αποφασίζει για τη δικαιολόγηση των απουσιών των 
σπουδαστών, όπως επίσης και για την προαγωγή, απόλυ¬ 
ση, παραπομπή σε επανεξέταση ή απόρριψή τους στο τέ- 
λοςτου διδακτικού έτους, με βάση τα σχετικά στοιχεία και 
τη βαθμολογία που έχουν καταχωρηθεί στα οικεία βιβλία. 

2.8. Ο σύλλογος των καθηγητών συνεδριάζει τακτικά 
τουλάχιστον μία φορά προ της ενάρξεωςτων μαθημάτων 
και ανά μία φορά στο τέλος κάθε τριμήνου, ή εκτάκτως ό- 
ποτε το ζητήσει ο Διευθυντής ή το 1 /3 των μελών του συλ¬ 
λόγου, με έγγραφό τους στο οποίο θα αναφέρεται το θέ¬ 
μα και ο εισηγητής. 

2.9. Η πρόσκληση των μελών του συλλόγου και η γνω¬ 
στοποίηση των θεμάτων της ημερήσιας διάταξης στις τα¬ 
κτικές συνεδριάσεις γίνεται γραπτή 2 τουλάχιστον ημέ¬ 
ρες πριν από την έναρξη της συνεδρίασης. 

Δεν απαιτείται πρόσκληση των μελών, όταν πρόκειται 
να συνεχιστεί συζήτηση, που είχε διακοπεί σε προηγού¬ 
μενη συνεδρίαση και είχε οριστεί η ημερομηνία για επα¬ 
νάληψή της. 

2.10.0 χρόνος που θα μεσολαβεί μεταξύ δύο εκτάκτων 

συνεδριάσεων δεν μπορεί να είναι μικρότερος των 20 η¬ 
μερών, εκτός αν το ζητήσει η πλειοψηφία των μελών του 
συλλόγου λόγω έκτακτης ανάγκης. 

2.11. Στις συνεδριάσεις του συλλόγου των καθηγητών 
προεδρεύει ο Διευθυντής ή όταν αυτός κωλύεται, ο Προϊ¬ 
στάμενος Τ μήματος Σπουδών. 

2.12. .Δεν συγκαλείται συνεδρίαση του συλλόγου, άντο 
θέμα που προτείνεται ανήκει στην αποκλειστική αρμοδιό¬ 
τητα του Διευθυντή. 

2.13. Πριν από την έναρξη της συζήτησης στις τακτικές 
συνεδριάσεις μπορεί να εγγράφει στην ημερήσια διάταξη 
νέο θέμα, εφόσον το ζητήσει η πλειοψηφία των μελώντου 
συλλόγου. 

2.14. Ο σύλλογος βρίσκεται σε απαρτία, όταν είναι πα¬ 
ρόντα τουλάχιστον τα μισά των μελών συν ένα . Η απου¬ 
σία μέλους από τις συνεδριάσεις πρέπει να είναι απόλυτα 
δικαιολογημένη. 

2.15. Για να είναι έγκυρη η απόφαση του συλλόγου των 
καθηγητών απαιτείται η πλειοψηφία των παρόντων με¬ 
λών. Η ψηφοφορία είναι φανερή . 

Σε περίπτωση ισοψηφίας υπερισχύει η άποψη με την ο¬ 
ποία τάσσεται ο Πρόεδρος. 

2.16. Κάθε απόφαση καταχωρείται στο βιβλίο πράξεων 
του συλλόγου και πρέπει να είναι απόλυτα αιτιολογημένη. 
Καταχωρείται επίσης περιληπτικά η άποψη της μειοψη¬ 
φίας, εφόσον τούτο ζητηθεί. 

2.17. Τα πρακτικά υπογράφονται από τον Πρόεδρο, τον 
Γραμματέα και όλα τα παρόντα μέλη του συλλόγου. 

Άρθρο 5 

Αρμοδιότητες Διεύθυνσης - Παραρτημάτων Σχολής 

1. Αρμοδιότητες της Διεύθυνσης: 

Ια) Εισηγήσεις στο Δ.Σ. του ΕΚΑΒτων θεμάτων που α¬ 
φορούν στη Σχολή και τα Παραρτήματάτης. 

1β)Κάθε θέμα που αναφέρεται στην Εκπαίδευση των 
σπουδαστών και την εφαρμογή του αναλυτικού προ¬ 
γράμματος εκπαίδευσης και πρακτικής άσκησης. 

1γ) Κατανομή εργασιών στο προσωπικό που απασχο¬ 
λείται στη Σχολή 

1δ) Τήρηση πρωτοκόλλου αλληλογραφίας 

1 ε) Θεώρηση του γνήσιου της υπογραφής και επικύρω¬ 
ση φωτοαντιγράφων, σύμφωνα με τις διατάξεις του αρ. 
14 του Ν. 1599/86. 

Ιστ) Εποπτεία τμήματος σπουδών Σχολή Αθήνας και 
Παραρτημάτων 

2. Οι Διευθυντές των Παραρτημάτων του ΕΚΑΒ έχουν 
τις ίδιες δικαιοδοσίες όσον αφορά τη λειτουργία των Πα¬ 
ραρτημάτων της Σχολής των οποίων έχουν την εποπτεία, 
όπως αναφέρονται στα εδάφια 1β, 1γ, 1δ, 1ε, του παρό¬ 
ντος άρθρου. 

3. Ο Διευθυντής της Σχολής και οι Προϊστάμενοι Τμη¬ 
μάτων Σπουδών της έδρας της Σχολής και των Παραρτη¬ 
μάτων αυτής, συνέρχονται τουλάχιστον δύο φορές το 
χρόνο στην αρχή και στο πέρας του εκπαιδευτικού έτους 
για την ανταλλαγή απόψεων επί της πορείας της εκπαι- 
δεύσεως και την εναρμόνιση των εκπαιδευτικών προ¬ 
γραμμάτων. 

Άρθρο 6 

Προϊστάμενοι Υπηρεσιών 

α) Της Σχολής προϊσταται ο Διευθυντής, ο οποίος ειση- 
γείται στο Διοικητικό Συμβούλιο του ΕΚΑΒ κάθε θέμα α- 
ναφερόμενο στη λειτουργία της Σχολής. 


β) Του Τμήματος Σπουδών προϊσταται ο ανώτερος σε 
βαθμό υπάλληλος κλάδου ΠΕ ή ΤΕ Νοσηλευτικής του Ε¬ 
ΚΑΒ. 

γ) Για την επιλογή του Δ/ντή και των Προϊσταμένων των 
Τμημάτων Σπουδών, το οικείο Υπηρεσιακό Συμβούλιο του 
ΕΚΑΒ κρίνει σύμφωνα με τις διατάξεις του Ν. 2190/1994 
τους μόνιμους υπαλλήλους του ΕΚΑΒ . 

δ) Ως ουσιαστικά προσόντα λαμβάνονται υπόψη κατά 
κύριο λόγο η εμπειρία σε θέματα διοίκησης σχολικών μο¬ 
νάδων, η πιστοποίηση σπουδών σε θέματα Διοίκησης, πι¬ 
στοποιητικά παρακολούθησης εκπαιδευτικών ή επιμορ¬ 
φωτικών προγραμμάτων υπαλλήλων του Δημοσίου ή 
Ν.Π.Δ.Δ. 

ΚΕΦΑΛΑΙΟ Δ' 

ΩΡΟΜΙΣΘΙΟ ΕΚΠΑΙΔΕΥΤΙΚΟ ΠΡΟΣΩΠΙΚΟ 
ΑΡΘΡΟ 1 

Για τη διδασκαλία όλων των θεωρητικών και πρακτικών 
μαθημάτων, θα προσλαμβάνεται το απαραίτητο ωρομί¬ 
σθιο Προσωπικό (Ιατροί διαφόρων ειδικοτήτων, Νοση¬ 
λευτές, Διασώστες (πληρώματα Ασθενοφόρων), Καθηγη¬ 
τές και Πυροσβέστες), σύμφωνα με τις διατάξεις του Ν. 
2190/94, όπως τροποποιήθηκαν και συμπληρώθηκαν με 
τις διατάξεις των Νόμων 2247/94 και 2527/97 και θα αμεί¬ 
βονται σύμφωνα με τις κείμενες διατάξεις περί μισθολο¬ 
γίου τους. 

Το ωρομίσθιο διδακτικό προσωπικό της Σχολής, ορίζε¬ 
ται για κάθε σχολικό έτος μετά από εισήγηση της Διεύ¬ 
θυνσης της Σχολής (και κατόπιν πρότασης του Επιστημο¬ 
νικού Συμβουλίου του ΕΚΑΒ προς το οποίο εισηγείται 
σχετικά η Δ/νση της Σχολής), με απόφαση του Διοικητι¬ 
κού Συμβουλίου του ΕΚΑΒ. 

Η τελική έγκριση γίνεται από το Υπουργείο Υγείας και 
Πρόνοιας. 

ΚΕΦΑΛΑΙΟ Ε' 

ΠΡΟΣΟΝΤΑ ΥΠΟΨΗΦΙΩΝ - ΤΡΟΠΟΣ ΕΠΙΛΟΓΗΣ 
Άρθρο 1 

Προσόντα υποψηφίων 

Οι υποψήφιοι που επιθυμούν να εισαχθούν στη Σχολή, 
πρέπει να έχουν τα εξής προσόντα και προϋποθέσεις που 
πρέπει να συντρέχουν κατά την ημερομηνία υποβολής 
της αίτησης συμμετοχής στο Διαγωνισμό: 

α) Να είναι άνδρες ή γυναίκες Έλληνες πολίτες ή πολί¬ 
τες Κρατών της Ευρωπαϊκής Ένωσης, 
β) Να έχουν ηλικία έως 25 ετών, 
γ) Οι άνδρες να έχουν εκπληρώσει τις στρατιωτικές 
τους υποχρεώσεις ή να έχουν απαλλαγεί νόμιμα από αυ¬ 
τές, όχι όμως για λόγους υγείας. 

δ) Να είναι απόφοιτοι Γ ενικού ή Τεχνικού Λυκείου ή Ισο¬ 
τίμου Σχολής 

ε) Να έχουν ανάστημα τουλάχιστον 1,70 μ. οι άνδρες και 
1,60 οι γυναίκες , χωρίς υποδήματα και φυσιολογικό βά¬ 
ρος. Φυσιολογικό βάρος θεωρείται αυτό που προκύπτει 
από το ανάστημα σε εκατοστά μείον 100. Αποκλείομαι οι 
υποψήφιοι που έχουν απόκλιση πάνω από 20 %. 

στ) Να έχουν επαγγελματικό δίπλωμα οδήγησης Γ κα¬ 
τηγορίας 

ζ) Για τους πολίτες Κρατών της Ευρωπαϊκής Ένωσης 
, πέρα των ανωτέρω, απαιτείται πολύ καλή γνώση της 
Ελληνικής γλώσσας, η οποία αποδεικνύεται με αντί¬ 
στοιχο πιστοποιητικό του Σχολείου της Νέας Ελληνικής 
γλώσσας του Αριστοτέλειου Πανεπιστημίου Θεσσαλο- 

νίκης που χορηγείται μετά από σχετική εξέταση του υ¬ 
ποψηφίου. 

Τα ξενόγλωσσα πιστοποιητικά και τα επίσημα αντίγρα¬ 
φα των τίτλων σπουδών, πρέπει να συνοδεύονται από ε¬ 
πίσημη μετάφρασή τους στην Ελληνική Γλώσσα. 

Άρθρο 2 

Υποβολή δικαιολογητικών 

1) Η Δ/νση του ΕΚΑΒ τουλάχιστον τρεις (3) ημέρες πριν 
από την ημερομηνία υποβολής αιτήσεων των υποψηφίων, 
ανακοινώνει πίνακα με τα τμήματα που θα λειτουργή¬ 
σουν. 

2) Οι υποψήφιοι, προκειμένου να λάβουν μέρος στη δια¬ 
δικασία της επιλογής, οφείλουν να καταθέσουν στο ΕΚΑΒ 
τα παρακάτω δικαιολογητικά: 

α) Σχετική αίτηση στην οποία θα αναγράφονται τα ονο¬ 
μαστικά στοιχεία τα στοιχεία ταυτότητας και η διεύθυνση 
κατοικίας του υποψηφίου και η σειρά προτίμησης των 
τμημάτων. 

β) Τον εκάστοτε προβλεπόμενο πρωτότυπο τίτλο 
σπουδών (απολυτήριο- ή πτυχίο), του οποίου θα εκδίδε- 
ται φωτοαντίγραφο με μέριμνα του ΕΚΑΒ για τη χρήση 
του στην επιλογή και θα επιστρέφεται ο πρωτότυπος τίτ¬ 
λος στον υποψήφιο. Σε περίπτωση που είναι αδύνατη η 
προσκόμιση του πρωτότυπου τίτλου, θα προσκομίζεται 
πρωτότυπο αποδεικτικό τίτλου σπουδών που θα εκδίδε- 
ται από τη Σχολική Μονάδα αποφοίτησης του υποψηφί¬ 
ου και στο οποίο θα αναγράφεται ο τελικός βαθμός απο¬ 
φοίτησης. 

γ) Δελτίο αστυνομικής ταυτότητας ή Διαβατήριο, των ο¬ 
ποίων η φωτοτυπία μπορεί να επικυρώνεται και από το Ε¬ 
ΚΑΒ. Σε περίπτωση έλλειψης Αστυνομικής Ταυτότητας ή 
Διαβατηρίου, θα προσκομίζεται Πιστοποιητικό Δήμου ή 
Κοινότητας. 

δ) Απολυτήριο Στρατού, ή βεβαίωση νόμιμης απαλλα¬ 
γής (όχι όμως για λόγους υγείας). 

ε) Επαγγελματικό Δίπλωμα οδήγησης Γ 'κατηγο- 
ρίας. 

στ) Πιστοποιητικό γνώσης ξένης γλώσσας, εφόσον 
υπάρχει. 

Από τα παραπάνω δικαιολογητικά, τα πέντε πρώτα είναι 
υποχρεωτικά. 

Άρθρο'3 

Κριτήρια Επιλογής Υποψηφίων 

Οι υποψήφιοι αρχικά εξετάζονται από ειδική 3μελή 
Υγειονομική Επιτροπή του ΕΚΑΒ, η οποία συγκροτεί¬ 
ται από το Δ.Σ. του ΕΚΑΒ. Μέλη υγειονομικής επιτρο¬ 
πής ορίζονται γιατροί του ΕΚΑΒ οι οποίοι δύνανται να 
συνεπικουρούνται από γιατρούς Κρατικών Νοσοκο¬ 
μείων, όπου κρίνεται σκόπιμο. Η επιτροπή εξετάζει : 
όψη, θρέψη, ομιλία, κινητικότητα άρθρωσης και α¬ 
κοή. 

Οι υποψήφιοι εξετάζονται γραπτά σε απλό ερωτηματο¬ 
λόγιο πολλαπλών επιλογών γενικών γνώσεων. 

Επιτυχόντες θεωρούνται όλοι όσοι έδωσαν σωστές α¬ 
παντήσεις στο 50 %των ερωτήσεων. 

Η κατάταξη των υποψηφίων για τη Σχολή που κρίθηκαν 
υγιείς και επιτυχόντες , γίνεται σύμφωνα με τις διατάξεις 
του άρθρου 18 του Ν. 2190/94. 


ΚΕΦΑΛΑΙΟ Ζ 

Άρθρο 1 
Τύπος Πτυχίου 

ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΥΓΕΙΑΣ ΚΑΙ ΠΡΟΝΟΙΑΣ 

ΕΘΝΙΚΟ ΚΕΝΤΡΟ ΑΜΕΣΗΣ ΒΟΗΘΕΙΑΣ 

ΕΠΑΓΓΕΛΜΑΤΙΚΗ ΣΧΟΛΗ ΔΙΑΣΩΣΤΩΝ 

ΕΠΑ. Σ. ΔΙ. 

ΠΤΥΧΙΟ ΔΙΑΣΩΣΤΟΥ 

Αριθμός Πτυχίου: 

Ακαδ. έτος: 

Ο/Η ( ονοματεπώνυμο ) του (πατρώνυμο) από (τόπος 
γεννήσεως) φοίτησε στη Σχολή Διασωστών του ΕΚΑΒ 
στην (έδρα Σχολής ή Παρ/τος) και μετά τη νόμιμη διαδι¬ 
κασία τελείωσε τις σπουδές του/της και κρίθηκε άξιος/α 
του παρόντος πτυχίου Διασώστου στην Επείγουσα Προ- 
νοσοκομειακή Φροντίδα, στις (τίθεται η ημερομηνία της 
σχετικής πράξης του συλλόγου καθηγητών ), με βαθμό 
(τίθεται ο χαρακτηρισμός και ο βαθμός). 

Αθήνα (τίθεται η ημερομηνία) 

Ο ΠΡΟΕΔΡΟΣ ΤΟΥ Δ.Σ. ΤΟΥ ΕΚΑΒ Ο/Η ΔΙΕΥΘΥΝΤΗΣ ΤΗΣ ΣΧΟΛΗΣ 
(υπογραφή και ονοματεπώνυμο (υπογραφή και ονομα- 
ολογράφως τεπώνυμο ολογράφως) 

Άρθρο 2 
Σ ή μ α 

Στους αποφοίτους της Σχολής απονέμεται μαζί με 
το πτυχίο τους και το σήμα της Σχολής. 

Το διακριτικό σήμα της Σχολής του ΕΚΑΒ είναι μεταλλι¬ 
κή πλάκα, σχήματος θυρεού, διαστάσεων 3,5 X 2,5 εκ. θα 
απεικονίζει το σήμα του ΕΚΑΒ και ένα χέρι να πιέζει ένα 
άλλο που αιμορραγεί. 

Άρθρο 3 

Εσωτερικός Κανονισμός Σπουδών 

Ξεχωριστός εσωτερικός κανονισμός σπουδών ρυθμίζει 
τις λεπτομέρειες εφαρμογής του παρόντος και του προ¬ 
γράμματος εκπαίδευσης. 

Ο Κανονισμός εγκρίνεται από το Δ.Σ. του ΕΚΑΒ . 

ΚΕΦΑΛΑΙΟ Η' 

ΠΟΡΟΙ-ΔΑΠΑΝΕΣ 

Άρθρο 1 

Εκτων διατάξεωντηςπαρούσης απόφασης η ετήσια δαπά¬ 
νη εκπμάται ότι θα ανέλθει στο ποσό των 108.000.000 δρχ. πε¬ 
ρίπου για αμοιβές εκπαιδευτών και λειτουργικά έξοδα καθώς 
και συνολική δαπάνη ποσού δρχ. 80.000.000 για εξοπλισμό. 

Η δαπάνη για το τρέχον έτος θα περιορισθεί στο ποσό 
των 36.000.000 δρχ. για αμοιβές εκπαιδευτών και λει¬ 
τουργικά έξοδα και 30.000.000 δρχ. για εξοπλισμό, οι ο¬ 
ποίες θα καλυφθούν από τις εγγεγραμμένες πιστώσεις 
του προϋπολογισμού του Υπουργείου Υγείας και Πρόνοι¬ 
ας ΚΑΕ 2314 φορέας 210. 

Η δαπάνη για την επόμενη πενταετία θα αντιμετωπισθεί 
από τις πιστώσεις που θα εγγράφονται κάθε έτος στον 
προϋπολογισμό του ΕΚΑΒ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Κ. ΓΕΙΤΟΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 6Η * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 



Κ.Α.Ε. Προϋπολογισμού 
_2531_ 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » _ 

250.000 » 



Κ.Α.Ε. εσόδου υπέρ 
ΤΑΠΕΤ 3512 


3.000 

δρχ. 

3.500 

» 

750 

» 

3.500 

» 

1.500 

» 

750 

» 

250 

» 

500 

» 

150 

» 

500 

» 

12.500 

» 

12.500 » 


Τεύχος 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. _ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ " 

Βασ. Όλγας 188, 1ος όρ. -Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































